Blood Sugar Sex Magik

**„Blood Sugar Sex Magik“** – penktasis amerikiečių grupės „Red Hot Chili Peppers“ albumas, išleistas 1991 m. rugsėjo 24 d., sukurtas ir įrašytas didžiuliame name Laurelio kanjone (šiuo metu namo savininkas yra albumo prodiuseris Rickas Rubinas).
„
Red Hot Chili Peppers“ įsiveržė į populiariosios roko muzikos gretas su tokiomis „Blood Sugar Sex Magik“ dainomis, kaip „Give It Away“ ir „Under The Bridge“. Šis albumas laikomas geriausiu ankstyvųjų grupės laikų darbu, o galbūt ir apskritai pačiu geriausiu „Red Hot Chili Peppers“ kūriniu (nemažai kritikų teigia, kad grupės muzikos kokybė ėmė smarkiai regresuoti būtent po šio albumo). 1998-aisiais „Q magazine“ skaitytojai išrinko „Blood Sugar Sex Magik“ 72-uoju geriausiu visų laikų albumu, žurnalo „The Rolling Stones“ visų laikų geriausiųjų 500-uke šis albumas užima 310-ąją vietą, o 2003-iaisiais MTV žiūrovai išrinko jį į geriausiųjų dešimtuką. Panašu, kad „Blood Sugar Sex Magik“ tikrai yra vertas šių įvertinimų.

## Įdomūs faktai
* Hitas „Under The Bridge“ iš tiesų galėjo niekada nepasiekti albumo, nes Anthony parašytus dainos žodžius iš pradžių laikė paslaptyje.
* 1993-iųjų hitas „Soul To Squeeze“ (daina iš filmo „Kiaušingalviai“ („Coneheads“) garso takelio) iš tiesų buvo įrašinėjamas būtent „Blood Sugar Sex Magik“ albumui, tačiau vėliau nebuvo į jį įtrauktas.
* Roberto Johnsono koveris „They’re Red Hot“ buvo įrašytas antrą valandą ryto lauke, ant kalvos viršūnės.
* Įrašinėjant „Breaking The Girl“, būgnininkas Chadas Smithas panaudojo seną Cliffo Martinezo triuką: tiesiog partempė iš kiemo krūvą atsitiktinių daiktų sau, Anthoniui ir Flea, kuriuos vėliau panaudojo kaip perkusiją.
* Tas aukštas vokalo partijas dainose „Funky Monks“ ir „If You Have To Ask“ dainuoja Johnas.
* Iš tiesų tame garsiajame name įrašinėjimo metu gyveno tik Anthony Kiedis, Johnas Frusciante ir Flea, Chadas Smithas atsisakė šios idėjos.
* Visos „Blood Sugar Sex Magik“ dainos buvo įrašinėjamos gyvai. Klausant albumo galima aiškiai išgirsti Ricko Rubino balsą prieš „Suck My Kiss“ ir gatvės triukšmą „They’re Red Hot“ dainos metu.
* trimitu dainoje „Apache Rose Peacock“ ir pianinu „Mellowship Slinky In B Major“ grojo Flea.
* Kalbama, kad originalių „Blood Sugar Sex Magik“ diskų viduje yra vaiduoklis.
* Dainos „If You Have To Ask“ pabaigoje aiškiai girdimi aplodismentai ir pritarimo šūksniai, skirti Johnui Frusciantei už tai, kad pagaliau be jokių pauzių ar klaidų sugrojo gitaros partiją.
* Yra išleistas DVD „Funky Monks“, kuriame pasakojama apie „Red Hot Chili Peppers“ gyvenimą tame name, kuriame buvo įrašinėjamas „Blood Sugar Sex Magik“.

## Dainų sąrašas

* Visas dainas parašė „Red Hot Chili Peppers“, išskyrus, kur išskirta.

## Kūrybinė komanda
;Red Hot Chili Peppers
* Flea&nbsp;– bosinė gitara, perkusija (dainoje „Breaking the Girl“)
* John Frusciante&nbsp;– elektrinė ir akustinė gitara, papildomi vokalai
* Anthony Kiedis&nbsp;– vokalas
* Chad Smith&nbsp;– būgnai, perkusija (dainoje „Breaking the Girl“)

;Papildomi muzikantai
* Brendan O’Brien&nbsp;– mellotron (dainose „Breaking the Girl“ ir „Sir Psycho Sexy“), B3 vargonai (dainoje „Suck My Kiss“)
* Gail Frusciante ir jos draugai&nbsp;– choriniai vokalai (dainoje „Under the Bridge“)
* Pete Weiss&nbsp;– dambrelis (dainoje „Give It Away“)

;Įrašas
* Brendan O’Brien&nbsp;– suvedimas (kartu su Rick Rubin)
* Rick Rubin&nbsp;– prodiusavimas
* Howie Weinberg&nbsp;– garso dizainas

;Papildomi darbai
* Gus Van Sant&nbsp;– dizainas